ગુજરાત કોંગ્રેસના 40 જેટલા ધારાસભ્યો હાલ બેંગલુરુ પાસે આવેલા એક ભવ્ય રિસોર્ટમાં સ્પા, બુફે અને લીલોતરીની મજા માણી રહ્યા છે. આમાંથી કેટલાક આસપાસના મંદિરોની મુલાકાત પણ લઇ ચૂક્યા છે. અને વધુમાં કર્ણાટકના ધારાસભ્યો આવનારા દિવસોમાં તેમને બેંગલુરુમાં ક્યાં ક્યાં ફરાવવા તેનું પ્લાનિંગ કરી રહ્યા છે. એટલે ટૂંકમાં કહીએ તો તમામ ધારાસભ્યાને વગર કારણે જલસા કરવાનો સારો અવસર મળી ગયો છે. ઉલ્લેખનીય છે કે આમાંથી કેટલાક ધારાસભ્યો તેવા પણ છે જેમના વિસ્તારના લોકો પૂરગ્રસ્ત સ્થિતિમાંથી હજી બેઠા પણ નથી થયા પણ રાજ્યસભાની ચૂંટણી જે 8 ઓગસ્ટના રોજ યોજાવાની છે તે પહેલા તે થોડા સમય માટે અહીં જ રહેવાના છે.